Tameṭṭut-nni tesselqef, ma d taqcict-nni tettekkar-d tettcabi i yemma-s, amek ara yexdem urgaz, zwaǧ yebɣa ad yezweǧ amek ara yaɣ yelli-s, iṛuḥ yewwi-d irden, yenna-as: «Lqeḍ-iten a yelli ur ttԑeṭṭileɣ ara ad zewǧeɣ», tettelqaḍ-iten, tṛuḥ-d tyaẓiḍt tenna-as: «Qeeeq, efk-iyi cwiṭ ad am-iniɣ cwiṭ», tenna-as teqcict: «Ad i itiniḍ taԑdest-im», tḍegger-as talqimt tenna-as-d: «Iiih tferren i tmeɣra-s ad taɣ baba-s awer slehna-s», tenna teqcict gar-as d yiman-is: «Tayaẓiḍt tenna-i akka, ahat d ṣṣaḥ!?», truḥ ɣer baba-s tenna-as: «A bah, anta tagi i tuɣeḍ aka», yenna-as: «Ahakan a yelli umbaɛd ad teẓreḍ», Argaz yugi akk ad as-yini d kemm. Asmi i qrib ad yezweǧ, ihegga-d yuk iman-is dɣa tenna-as yelli-s: «A bah bɣiɣ ad cerḍeɣ fell-ak», yenna-as: «D acu a yelli?», tenna-as: «Bɣiɣ ad iyi-txedmeḍ taxzant, ad tɣelleq kan ɣer daxel», yenna-as: «Yirbaḥ».